laion/Wikipedia-Exotic huggingface dataset:
საქართველოს მოქალაქის პირადობის მოწმობა

საქართველოს მოქალაქის პირადობის მოწმობა — საქართველოს მოქალაქის ოფიციალური დოკუმენტი, რომელიც ადასტურებს პირის საქართველოს მოქალაქეობას, მის ვინაობას და საცხოვრებელ ადგილს. საქართველოში მცხოვრებ პირთა პირადობის მოწმობის გაცემას და შეცვლას ახორციელებს სახელმწიფო სერვისების განვითარების სააგენტო სააგენტო ტერიტორიული სამსახურებისა და იუსტიციის სახლების მეშვეობით, ხოლო საზღვარგარეთ მყოფ საქართველოს მოქალაქეს უფლება აქვს, პირადობის ელექტრონული მოწმობის გაცემისა და შეცვლის მოთხოვნოთ განცხადება წარუდგინოს საზღვარგარეთ საქართველოს დიპლომატიურ წარმომადგენლობას ან საკონსულო დაწესებულებას. სააგენტოს ტერიტორიული სამსახურები პირადობის მოწმობებს გასცემს დამზადებისათვის გათვალისწინებული ყველა საჭირო დოკუმენტის წარდგენიდან მე-10 სამუშაო დღეს, ან დაჩქარებული წესით. საქართველოს დიპლომატიური წარმომადგენლობა ან საკონსულო დაწესებულებები — წარდგენიდან 45 დღის ვადაში. საქართველოს მოქალაქის პირადობის მოწმობა 18 წლამდე პირებზე გაიცემა 4 წლის ვადით, 18 წლის ზემოთ — 10 წლის ვადით. საქართველოს მოქალაქე 14 წლის მიღწევიდან 6 თვის ვადაში ვალდებულია მიიღოს პირადობის მოწმობა. სურვილის შემთხვევაში, პირადობის მოწმობის მიღების უფლება აქვს ასევე 14 წლამდე საქართველოს მოქალაქეს. სამოქალაქო რეესტრი დაარქივებული 2011-04-23 საიტზე Wayback Machine. ↑ სამოქალაქო რეესტრი. დაარქივებულია ორიგინალიდან — 2011-04-23. ციტირების თარიღი: 2009-10-22. ↑ სამოქალაქო რეესტრი. დაარქივებულია ორიგინალიდან — 2011-04-23. ციტირების თარიღი: 2009-10-22. ↑ სამოქალაქო რეესტრი. დაარქივებულია ორიგინალიდან — 2011-04-23. ციტირების თარიღი: 2009-10-22.
D (პროგრამირების ენა)

D არის მრავალპარადიგმული, ობიექტზე ორიენტირებული და ბრძანებითი პროგრამირების ენა, შექმნილი ვალტერ ბრაითის მიერ. მისი გამოყენება შესაძლოა სისტემური პროგრამირებისთვის. იგი იქნა შექმნილი C++-ის გასაუმჯობების მიზნით, აქცენტი გაკეთებულია ენისგან კომპლექსირების მოშორებაზე და ენის თანამედროვე პროგრამირების პრინციპების დაცვაზე. D პროგრამირების ენაზე ზეგავლენა მოახდინა C++-მა, C#-მა, ჯავამ და ეიფელმა. ცნობილი « Hello World », მაგალითი D პროგრამირების ენისთვის: import std.stdio; int main () { writefln("Hello world!"); return 0; } მეორე მაგალითი: // D-ში დაწერილი პროგრამა რომელიც ეკრანზე წერს პროგრამისთვის მიცემულ არგუმენტებს. import std.stdio; int main(char[][] args) { foreach (int i, char[] arg; args) { writefln("args[", i, "] = '", arg, "'"); } return 0; } (ინგლისური) DigitalMars D, ოფიციალური საიტი. (ინგლისური) Wiki4D, Wiki D ენის შესახებ. (ინგლისური) dsource.org, D-ში დაწერილი ღია კოდიანი პროექტების ვებ სივრცე. (ინგლისური) DigitalMars D DMD კომპილატორი ვინდოუსისთვის და ლინუქსისთვის. (ინგლისური) gdc, ღია კოდიანი კომპილატორი (GPL) Gcc კომპილატორის ინტერფეისი, ვინდოუსისთვის და ლინუქსისთვის. (ინგლისური) gdcwin, gdc ვინდოუსისთვის. (ინგლისური) gdcmac, gdc Mac OS X-თვის.
დიმიტრი ბატონიშვილი (XV საუკუნე)

დიმიტრი ბატონიშვილი (ბაგრატიონი) — კახეთის სამეფოს სახელმწიფო მოღვაწე XV საუკუნის დასასრულსა და XVI საუკუნის დასაწყისში, ალექსანდრე I-ის უმცროსი ძე. დავითიშვილ-ბაგრატიონების წინაპარი. 1500 წელს ელჩად იყო ისმაილ I-თან შირვანში. მამასთან ერთად ებრძოდა უფროს ძმას გიორგის იმის გამო, რომ იგი სისტემატურად არბევდა ქართლის სამეფოს მიწაწყალს და ცდილობდა მის დაპყრობას. 1511 წელს გიორგიმ შეიპყრო დიმიტრი ბატონიშვილი, დააბრმავა და ცოლ-შვილიანად გააძევა კახეთიდან. გარკვეული დროით მცხეთაში სვეტიცხოველს „შემოეხუეწა“. მას თვალდამწვარი უწოდეს, მის შთამომავლებს კი — თვალდამწვრიანები (ამას ეხება ფარსადან გორგიჯანიძის „აქა ანბავი თვალდამწვრიანთა“). მეფემ იგი „არჩინა“, რასაც მისი შვილების ამ კუთხეში დამკვიდრება და რანგით ჩამოქვეითება მოჰყვა. დიმიტრი ბატონიშვილის შთამომავალნი დავით თვალდამწვრიანისაგან დავითიშვილებად იწოდებოდნენ, მათგან მომდინარეობს ბაგრატიონთა სამეფო სახლის დავითიშვილ-ბაგრატიონების განშტოება. გუჩუა ვ., ქართული საბჭოთა ენციკლოპედია, ტ. 3, თბ., 1978. — გვ. 553. ნინიძე დ., ენციკლოპედია „საქართველო“, ტ. 2, თბ., 2012. — გვ. 434.
ღია ტექსტი (კრიპტოგრაფია)

ღია ტექსტი გამოიყენება კრიპტოგრაფიაში იმ ინფორმაციის აღსანიშნავად, რომელსაც გამგზავნი გადასცემს მიმღებს. კომპიუტერების გამოჩენამდე ეს ტერმინი, როგორც წესი, აღნიშნავდა რომელიმე ენაზე შედგენილ ჩვეულებრივ ტექსტს. დღეისთათვის ამ ტერმინს უფრო ფართო დანიშნულება აქვს და მოიცავს ყველანაირ მონაცემს, რისი გადაცემაც შესაძლებელია ციფრული სახით (დოკუმენტები, სურათები, აუდიო, ვიდეო და სხვა ნებისმიერი ინფორმაცია) და რომელსაც ჯერ არ შეხებია რაიმე ცვლილება, მაგ. კომპრესია, შიფრაცია, ჰეშირება. ღია ტექსტი წარმოადგენს შემავალ მონაცემებს კრიპტოგრაფიული ალგორითმებისათვის, რომელთა გამოყენების შემდგომ მიიღება შიფროტექსტი ან ჰეში.
შიფრაცია

შიფრაცია — კრიპტოგრაფიაში აღნიშნავს კრიპტოგრაფიული შიფრის გამოყენებით ღია ტექსტის შიფროტექსტად გარდაქმნის პროცესს. ამის შედეგად ინფორმაცია სრულიად კარგავს თავის პირვანდელ შინაარსს და მისი უკუაღდგენა შესაძლებელია მხოლოდ დეშიფრაციის პროცესში სპეციალური ინფორმაციის (ე.წ. გასაღების) დახმარებით. შესაბამისად რაიმე გასაღებით დაშიფრული ინფორმაციის გაშიფრვა შეუძლია მხოლოდ მას, ვინც ფლობს ამ კონკრეტულ გასაღებს. შიფრაცია საუკუნეების მანძილზე გამოიყენებოდა უპირატესად სამხედრო და სამთავრობო სფეროებში, საიდუმლო და დაცული კომუნიკაციის მიზნებისათვის. თუმცა დღეის მდგომარეობით შიფრაცია ასევე ფართოდ გამოიყენება როგორც ბიზნესში, ასევე ყოველდღიურ საქმიანობაში. მაგ. ინფორმაციის დამალვისა და დაკარგვის შემთხვევაში დაცვის მიზნით ფართოდაა გავრცელებული ფლეშ-მეხსიერების, ლეპტოპების და სარეზერვო დისკების შიფრაცია, ელექტრონული ფოსტის შიფრაცია. შიფრაციის ერთ-ერთი მაგალითია ასევე ციფრული უფლებების მართვის სისტემები, რომლებიც საავტორო ინფორმაციას იცავენ არალეგალური წვდომისაგან, მაგ. ე.წ. რევერს-ინჟინერინგისგან. შიფრაცია ასევე გამოიყენება მნიშვნელოვან მონაცემთა დასაცავად მისი გადაცემის დროს (ინტერნეტში, მობილურ ტელეფონებში, საბანკო ტერმინალებში და ა.შ), ვინაიდან მონაცემთა გაჟონვის რისკი ქსელთან ფიზიკური წვდომის შემთხვევაში მაღალია, ხოლო მთელი ქსელის პერიმეტრის დაცვა - ხშირად შეუძლებელი. შიფრაცია იცავს მონაცემებთა კონფიდენციალურობას, ხოლო მათი მთლიანობისა და აუთენტურობის შემოწმებისათვის დამატებით გამოიყენება კრიპტოგრაფიული ალგორითმები, მაგ. შეტყობინების აუთენტურობის კოდი და ციფრული ხელმოწერა. შიფრაციის პროგრამული და აპარატული გადაწყვეტები ფართოდ და წარმატებით გამოიყენება, თუმცა სრული უსაფრთხოებისათვის აუცილებელია ზომების მიღება მთელი სისტემის მასშტაბით. ბოროტგანმზრახველს ინფორმაციის მოპოვება შეუძლია შიფროტექსტის გატეხვის გარეშეც, ქსელის ტრაფიკის ანალიზით, გადაცემული ინფორმაციის ატრიბუტების ანალიზით, ასევე ე.წ. ტროის ცხენით Richard J. Aldrich, GCHQ: The Uncensored Story of Britain's Most Secret Intelligence Agency, HarperCollins July 2010. Helen Fouché Gaines, "Cryptanalysis", 1939, Dover. ISBN 0-486-20097-3 Kish cypher
დიმიტრი ბატონიშვილი (XIX საუკუნე)

დიმიტრი ბატონიშვილი (ბაგრატიონი) (დ. 11 აპრილი, 1803 — გ. 14 იანვარი, 1845) — ერეკლე II-ის შვილიშვილი, იულონ ბატონიშვილის ძე. 1832 წლის შეთქმულების აქტიური მონაწილე.ქართლ-კახეთის სამეფოს გაუქმების შემდეგ მშობლებთან ერთად რუსეთს გადაასახლეს. ცხოვრობდა პეტერბურგსა და მოსკოვში. XIX საუკუნის 20-იან წლებში დიმიტრი ბატონიშვილის სახლში თავს იყრიდნენ ქართველი ოფიცრები. მის სალონში აღმოცენდა 1832 შეთქმულების მომზადების იდეა. დიმიტრი ბატონიშვილის აზრით, ცარიზმმა დაარღვია საერთაშორისო სამართლის ნორმები, გააუქმა გეორგიევსკის 1783 წლის ტრაქტატი და ცალმხრივი აქტით (მანიფესტი) თვითნებურად შეიერთა ქართლ-კახეთის სამეფო. მიაჩნდა, რომ გარეშე ძალის გამოყენებით (ინგლისი, საფრანგეთი და სხვა) შესაძლებელი იყო ზეგავლენა მოეხდინა ცარიზმზე, აეძულებინათ იგი აღედგინა ქართლ-კახეთის სამეფო 1783 ტრაქტატის უფლებრივ ნორმათა საფუძველზე. დიმიტრი ბატონიშვილი ოქროპირ და თამარ ბატონიშვილებთან ერთად აქტიურად მონაწილეობდა შეთქმულთა საზოგადოების საქმიანობაში. შეთქმულების დამარცხების შემდეგ ჩამოართვეს ბატონიშვილის (ცარევიჩი) ტიტული და სმოლენსკი გაასახლეს. მოგვიანებით რუსეთის სამოქალაქო სამსახურში შევიდა. 1833 წელს დაუმტკიცდა თავად გრუზინსკის ტიტული. გარდაიცვალა 1845 წელს. ცოლ-შვილი არ ჰყოლია. დაკრძალულია პეტერბურგში, ალექსანდრე ნეველის ლავრაში. ბენდიანიშვილი ა., ენციკლოპედია „საქართველო“, ტ. 2, თბ., 2012. — გვ. 434.
Sabrina (ალბომი)

Sabrina — იტალიელი მომღერლის, საბრინა სალერნოს სადებიუტო ალბომი, გამოცემული 1987 წელს, ლეიბლზე Ariola. მასში შეტანილია 9 სიმღერა, რომელთა შორის ოთხი გამოიცა საბრინას პირველი სინგლების სახით. ესენია „Sexy Girl“, „Lady Marmalade“, „Hot Girl“ და ყველაზე ცნობილი — „Boys (Summertime Love)“. „Boys (Summertime Love)“ (მ. რონსანტო, რ. როსი, კ. კეჩეტო, მ. ჩარლტონი) - 3:55 „Hot Girl“ (მ. რონსანტო, კ. კეჩეტო, რ. როსი) - 3:22 „Get Ready (Holiday Rock)“ (მ. რონსანტო, რ. როსი, კ. კეჩეტო, მ. ჩარლტონი) - 3:30 „Kiss“ (პრინსი) - 3:39 „Sexy Girl“ (მ. რონსანტო, ნ. ჰეკეტი, რ. როსი) - 3:24 „Kiss Me“ (მ. რონსანტო, რ. როსი, ტ. სპენსერი, უ. ბიონდი) - 4:08 „Lady Marmalade“ (ბობ კრიუ, კენი ნოლანი) - 4:07 „My Sharona“ (ბ. ავერი) - 4:44 „Da Ya Think I'm Sexy“ (კ. ეპისი, რ. სტიუარტი) - 4:34 ↑ Karine Sanche. Sabrina, biography discography, recent releases, news, featurings of eurodance group – The Eurodance Encyclopædia. Eurokdj.free.fr. ციტირების თარიღი: 2012-03-08. ↑ French Albums Chart See: Sélection des autres artistes => SABRINA Infodisc.fr დაარქივებული 2012-06-22 საიტზე Wayback Machine. (Retrieved April 21, 2009) ↑ Sabrina, Swiss Albums Chart Lescharts.com (Retrieved April 21, 2009) ↑ Salaverrie, Fernando (სექტემბერი, 2005). Sólo éxitos: año a año, 1959–2002, 1st (es), Madrid: Fundación Autor/SGAE, გვ. 923. ISBN 84-8048-639-2.
სტამბოლის უნივერსიტეტი

სტამბოლის უნივერსიტეტი ერთ-ერთი უძველესი უნივერსიტეტია ევროპაში (დაფუძნდა 1453 წელს) და უძველესი თურქეთში. 1933 წელს მოდერნიზებული იქნა ქემალ ათათურქის მიერ. უნივერსიტეტს ამჟამად 16 ფაკულტეტი აქვს ხუთ კამპუსზე, რომლის მთავარი კამპუსი სტამბოლშია. აქ 2 000 პროფესორი და ასოცირებული მასწავლებელი, 4 000 ასისტენტი და უმცროსი მასწავლებელი, და 60 000 საბაკალავრო და 8 000 სამაგისტრო და სადოქტორო სტუდენტია. უნივერსიტეტის კურსდამთავრებულები წარმოადგენენ ძირითად წყაროს თურქეთის საუნივერსიტეტო სისტემისთვის, ისევე როგორც თურქეთის ბიუროკრატიის, პროფესიული და სამეწარმეო სფეროებისთვის. ვიკისაწყობში არის გვერდი თემაზე: სტამბოლის უნივერსიტეტი სტამბოლის უნივერსიტეტის საიტი (ინგლისური) ↑ https://istatistik.yok.gov.tr/
ერლომ ახვლედიანი

ერლომ სერგოს ძე ახვლედიანი (დ. 23 ნოემბერი, 1933, თბილისი — გ. 20 მარტი, 2012) — ქართველი მწერალი, სცენარისტი. დაამთავრა თსუ-ის ისტორიის ფაკულტეტი (1957), უმაღლესი სასცენარო კურსები გაიარა მოსკოვში (1964). იყო კულტურის ძეგლთა დაცვის საზოგადოების ინსპექტორი (1959-60), საქართველოს ტელე-რადიოკომიტეტის მხატვრული ტელეფილმების სტუდიის უფროსი რედაქტორი (1967-68), „ქართულ ფილმთან“ არსებული მწერალთა შემოქმედებითი გაერთიანების წევრი (1971-72), სატელევიზიო ფილმების სტუდიის უფროსი რედაქტორი (1979-87), თსთი სასცენარო ჯგუფის პედაგოგ-ხელმძღვანელი (1982-87, 1995-99), არის ავტორი წიგნებისა „ზარმაცი თაგუნას ამბავი“, „ვანო და ნიკო“. მისი ნაწარმოებები თარგმნილია და გამოქვეყნებულია რუსულ, სომხურ, ჩეხურ, გერმანულ, უნგრულ, თურქულ და არაბულ ენებზე. არის სსრკ პრემიების ლაურეატი. გარდაიცვალა 2012 წლის 20 მარტს, 79 წლის ასაკში. დაკრძალულია დიდუბის საზოგადო მოღვაწეთა პანთეონში. ზარმაცი თაგუნას ამბავი (1971) ვანო და ნიკო კაცი, რომელმაც თავი დაკარგა და სხვა ამბები გამომცემლობა "Link", ილუსტრაციები რუსუდან ფეტვიაშვილისა, 2007 ISBN 978-9941-9014-0-9 ზარმაცი თაგუნას ამბავი და სხვა მოთხრობები, გამომცემლობა "Link", ილუსტრაციები კოტე სულაბერიძისა, 2007 ISBN 978-99940-730-9-2 კოღო ქალაქში გამომცემლობა სიესტა, 2010, ISBN 978-9941-414-30-5 სულელი ბროწეულის ხე (1999) ერთაწმინდა (1994) ნოე (1991) ეი, მაესტრო! (1987) ახალგაზრდა კომპოზიტორის მოგზაურობა (1984) ქართლოსიანთა საკურთხეველი (1982) ცხელი ზაფხულის სამი დღე (1981) ძნელი დასაწყისი (1981) გზა შინისაკენ (1981) არასერიოზული კაცი (1980) რამდენიმე ინტერვიუ პირად საკითხებზე (1978) ბათა ქექია (1978) ამაღლება (1977) ივანე კოტორაშვილის ამბავი (1974) საერთო კედელი (1972) ფიროსმანი (1969) უსახელო უფლისციხელი (1968) აპრილი (1962) დაბრუნება (1990) სუვენირი (1986) თეთრი ღამე (1984) ცხელი ზაფხულის სამი დღე (1981) 2011 - ლიტერატურული პრემია „საბა“ საუკეთესო რომანისთვის „კოღო ქალაქში“ ერლომ ახვლედიანის შემოქმედება Lib.ge-ზე. ყველაზე ხანგრძლივი ბაქანი #7[მკვდარი ბმული] იგავები თავდაყირა[მკვდარი ბმული] ერ­ლომ ახ­ვლე­დი­ა­ნის მოს­ვლა, გიორგი კეკელიძე[მკვდარი ბმული] ერლომ ახვლედიანი – 80 ჟურნალი „არილი“ ↑ Person Profile // კინოფილმების ინტერნეტ-მონაცემთა ბაზა — 1990. <a href="https://wikidata.org/wiki/Track:Q37312"></a> ↑ ბიოგრაფიული ცნობები[მკვდარი ბმული] ↑ როშნიაშვილი, სოფო (23 ნოემბერი, 2013). „ერლომ ახვლედიანს 80 წელი შეუსრულდებოდა“. reportiori.ge. დაარქივებულია ორიგინალიდან — 2022-02-03. ციტირების თარიღი: 3 თებერვალი, 2022. შეამოწმეთ თარიღის პარამეტრი |access-date= და |date=-ში (დახმარება) ↑ ეროვნული ფილმოგრაფია. დაარქივებულია ორიგინალიდან — 2012-03-08. ციტირების თარიღი: 2009-10-23.
History, Hits & Highlights '68–'76

History, Hits & Highlights '68–'76 — Deep Purple-ის ორმაგი DVD დისკი, გამოცემული 2009 წელს. დისკში შეტანილი იქნა ვიდეომასალა ჯგუფის ისტორიის სხვადასხვა პერიოდებიდან. კრებულზე წარმოდგენილია საკმაოდ იშვიათი მასალები, ხოლო ჯგუფის პერიოდები ქრონოლოგიური თანმიმდევრობით არის ნაჩვენები. ისტორია (7:14 - 1968-1970) ისტორია (6:30 - 1971-1972) ისტორია (7:01 - 1973-1976) Help! (5:24 - დანიური ტელევიზია 1968) Hush (4:13 - Playboy After Dark 1968) Wring That Neck (3:19 - კანადური ტელევიზია 1969) Hallelujah (3:40 - Beat Club 1969) Mandrake Root (12:27 - South Bank Summer 1970) Speed King (4:15 - WDR ვიკი ლეანდროსი 1970) Black Night (3:13 - Top of the Pops 1970) Child in Time (9:35 - Doing Their Thing 1970) Lazy (11:01 - კოპენჰაგენი 1972) Strange Kind of Woman (4:01 - Top of the Pops 1971) Fireball - ჩაწერა (2:59 - ABC TV 1971) Fireball (3:30 - Disco ZDF 1972) Demon's Eye (10:09 - RBB გერმანია 1971) No No No (7:20 - Beat Club 1971) Into the Fire (4:09 - RBB გერმანია 1971) Never Before (3:39 - პრომო 1972) Highway Star (6:06 - Beat Club 1971) Smoke On the Water (5:19 - Hofstra 1973) Burn (6:14 - ლიდსის პოლიტექნიკური უნივერსიტეტის პროექტი 1974) Mistreated (10:20 - California Jam 1974) Love Child (4:20 - ტოკიო 1975) You Keep On Moving (6:13 - ტოკიო 1975) And the Address (2:57 - Playboy After Dark 1968) Wring That Neck (25:01 - ბილზენის ჯაზ ფესტივალი 1969) Wring That Neck (10:58 - 'Pop Deux' პარიზი 1970) Mandrake Root (14:33 - 'Pop Deux' პარიზი 1970) Black Night (3:10 - პრომო კლიპი 1970) No No No (რეპეტიცია, დუბლი 1) (7:36 - Beat Club 1971) No No No (რეპეტიცია, დუბლი 2) (7:40 - Beat Club 1971) 'Je Nuit’ ფრანგული ტელევიზია 1974 (3:09 - INA საფრანგეთი 1974) Burn (6:46 - ლიდსის პოლიტექნიკური უნივერსიტეტის პროექტი 1974) Interview (20:56 - ლიდსის პოლიტექნიკური უნივერსიტეტის პროექტი 1974) Space Truckin’ (12:36 - ლიდსის პოლიტექნიკური უნივერსიტეტის პროექტი 1974) ახალი ზელანდია Ducomentary (5:43 - ახალი ზელანდია 1975) Interview (14:12 - ახალი ზელანდია 1975) Smoke On the Water (3:04 - ახალი ზელანდია 1975) ინტერვიუ ტონი ედვარდსთან 1976 (2:14 - ფრანგული ტელევიზია 1976) Recordshopx დაარქივებული 2011-07-16 საიტზე Wayback Machine. Deep Purple Net
თამაზ ბაძაღუა

თამაზ ბაძაღუა (დ. 1959, ნახუნავო, ახლანდელი მარტვილის მუნიციპალიტეტი — გ. 5 ნოემბერი, 1987, სამტრედიის მიდამოები) — ქართველი დრამატურგი, პოეტი. დაიბადა უძველეს სოფელ ნახუნავოში, გეგეჭკორის რაიონი, პედაგოგების პოლიკარპე და თალიკო ბაძაღუების ოჯახში. ჰყავდა ორი და - დოდო და ლეილა. 1975 წელს დაამთავრა ნახუნავოს სკოლა და ამავე წელს ჩააბარა მისაღები გამოცდები თბილისის ივანე ჯავახიშვილის სახელობის სახელმწიფო უნივერსიტეტის ფილოლოგიურ ფაკულტეტზე. პირველი სამეცნიერო ნაშრომი I კურსის სტუდენტმა წარმოადგინა სტუდენტთა 38 სამეცნიერო კონფერენციაზე „პერსონოლოგიური ანალოგია“. II კურსის სტუდენტმა 1977 წელს ისევ სტუდენტთა 39-ე სამეცნიერო კონფერენციაზე წაიკითხა ნაშრომი: „მისტიკური სილამაზის გამოსახვა იოანე მტბევარის საგალობლებში“, ხელმძღვანელი იყო გ. ფარულავა. 1980 წელს თამაზმა დაამთავრა უნივერსიტეტი, დაწერა სადიპლომო ნაშრომი ოთარ ჭილაძის რომანზე „გზაზე ერთი კაცი მიდიოდა“, ამავე წელს დაიწყო მუშაობა მხატვრული თარგმანის მთავარ სარედაქციო კოლეგიაში. 23 წლისამ 1982 წელს გამოსცა პირველი წიგნი „მესამე ზარი“ ოჯახიც დროულად, ახალგაზრდამ შექმნა. 1985 წელს გამომცემლობა „განათლებამ“ დასტამბა მის მიერ თარგმნილი ჯაკომო ლეოპარდის ლექსები. თარგმნა პიერ პაოლო პაზოლინის, მიქელანჯელო ბუონაროტის, გიიომ აპოლინერის, რაინერ მარია რილკეს ლექსები. თამაზი მუშაობდა დრამატურგიაშიც. ის იყო ახალგაზრდა დრამატურგთა ბიჭინთვის სემინარის უცვლელი წევრი. მისი პიესები იდგმებოდა რუსთავის, თბილისის სანდრო ახმეტელის სახელობის, ერთი მსახიობის თეატრებში. მისი პირველი პიესა იყო „იფიგენია“ ხოლო „ბოლო ღამე და თუთიყუში“ 2001 წელს ერთი მსახიობის თეატრში დაიდგა მისი პიესა „ღამე და თუთიყუში“, მსახიობ დუტა სხირტლაძის შესრულებით. თამაზის პიესები „რეკვიემი ვერცხლის ქორწილისათვის“, „ღუზა ჩაუშვი“, ანგელოზო", „ძველი როიალი“ წარმატებით იდგმებოდა თეატრების სცენაზე. პროზაშიც სცადა ბედი 1982 წელს „ცისკრის ბიბლიოთეკის“ 3-4 ნომერში გამოქვეყნდა მისი მოთხრობა „დღე“ 1987 წლის 5 ნოემბერს პოეტი და დრამატურგი თამაზ ბაძაღუა ოჯახთან ერთად ტრაგიკულად დაიღუპა ავტოკატასტროფაში. 2011 წლის 22 იანვარს საქართველოს საპატრიარქოსთან არსებული ახალგაზრდობის სულიერი და ინტელექტუალური განვითარების ცენტრის დარბაზში პოეტისა და დრამატურგის ხსოვნისადმი მიძღვნილი საღამო გაიმართა. poetry.ge-ზე ბიოგრაფიულ ლექსიკონში თეა თოფურია, თამაზ ბაძაღუა - 30 წლის შემდეგ საბედისწერო ავტოკატასტროფიდან. რადიო თავისუფლება, 2017.
Wii

Wii — სახლის ვიდეო თამაშების კონსოლი, რომელიც გამოსცა Nintendo-მ. იგი არის მეშვიდე თაობის კონსოლი, ამიტომ ძირითად კონკურენციას უწევს Microsoftს Xbox 360-სა და სონის PlayStation 3-ს. Wii არის Nintendo-ს მეხუთე კონსოლი, GameCube-ის შთამომავალი. მასზე შესაძლებელია GameCube-ის ოფიციალური თამაშების თამაშიც. Nintendo-მ პირველად განაცხადა კონსოლის შესახებ 2004 წლის E3 პრეს-კონფერენციაზე, შემდეგ კი წარმოადგინეს სისტემა 2005 წელს. 2006 წლის E3-ზე კონსოლმა პირველად მოიგო რამდენიმე ახალი ჯილდო. ვიკისაწყობში არის გვერდი თემაზე: Wii გლობალური და მთავარი Wii-ის საიტი დაარქივებული 2006-09-28 საიტზე Wayback Machine.
ანთიმოზ ივერიელი

ანთიმოზ (ანთიმ) ივერიელი (დ. 1650 ან 1660 — გ. 1716) — ქართველი მწიგნობარი, მესტამბე, განმანათლებელი, პოლიტიკური და საეკლესიო მოღვაწე. 1708 წელს ვლახეთის მიტროპოლიტი. 1992 წელს რუმინეთის ეკლესიამ ანთიმოზ ივერიელი წმინდანად შერაცხა. საქართველოდან გატაცებული და კონსტანტინოპოლში მონად გაყიდული ვლახეთში მოხვდა, რომელიც მისთვის მეორე სამშობლოდ იქცა. არსებობს მოსაზრება, რომლის თანახმად ანთიმოზ ივერიელი საქართველოდან იმ ასაკისა გაიტაცეს, როცა იგი სავსებით ჩამოყალიბებული პიროვნება იყო. ვლახეთში მან მრავალმხრივი მოღვაწეობა გაშალა. ამ დროს იქაურობას განაგებდა კონსტანტინე ბრინკოვიანუ, რომლის განმგებლობის წლები რუმინეთის კულტურის აყვავების ხანად ითვლება. ანთიმოზ ივერიელის, როგორც მესტამბის, პირველი ნაბიჯები დაკავშირებულია ბუქარესტის სტამბასთან, სადაც მან 1691 წელს დაბეჭდა პირველი წიგნი. სასტამბო მოღვაწეობასთან ერთად, მან დიდი წვლილი შეიტანა რუმინული სალიტერატურო ენის განვითარებაში. ამავე საქმეს ემსახურებოდა მისი მოთხოვნა - მღვდელმსახურება აღსრულებულიყო რუმინულ ენაზე. დიდია ანთიმოზ ივერიელის ღვაწლი ქართული სტამბის დაარსებაში. თბილისში სტამბას საფუძველი ჩაუყარა მისმა მოწაფემ მიხაილ იშტვანოვიჩმა. 1709 წელს ამ სტამბაში დაიბეჭდა „სახარება“. როგორც პოლიტიკური მოღვაწე, იბრძოდა რუმინეთის დამოუკიდებლობისათვის, ხალხს მოუწოდებდა ოსმალეთის წინააღმდეგ საბრძოლველად. რადიკალურმა კურსმა მთავართან დააპირისპირა, რასაც ანთიმოზ ივერიელისთვის სასულიერო ღირსების აყრა და ექსორია მოჰყვა. სინას მთას მიმავალი გზაში მოკლეს. 2002 წლიდან საქართველოსა და რუმინეთის მორაგბეთა ეროვნულ ნაკრებებს შორის თამაშდება ანთიმოზ ივერიელის სახელობის თასი. 2017 წლამდე სსიპ ქალაქ თბილისის 166-ე საჯარო სკოლა ანთიმოზ ივერიელის სახელს ატარებდა. ანთიმოზ ივერიელის მონასტერი ო. გვინჩაძე - ანთიმოზ ივერიელი; თბილისი; 1973 ქართული მწერლობა; განათლება; თბილისი; 1984 ↑ წმიდა ანთიმოზ ივერიელი. orthodoxy.ge
ეიფელი (პროგრამირების ენა)

ეიფელი (ფრანგულად eiffel) — ობიექტებზე ორიენტირებული პროგრამირების ენა, შექმნილი ბერტრან მეიერის მიერ. იგი შეიცავს ობიექტზე ორიენტირებული ენის მთავარ კონცეპტებს, როგორიცაა კლასი, მემკვიდრეობა (ერთეული და მრავალი) და აგრეთვე ორიგინალურ კონცეპტებს როგორც მემკვიდრეობა ტიპებსთან შორის (ელემენტარული ტიპები არიან შექმნილი მემკვიდრეობით სხვა ტიპებისგან) და პროგრამირება კონტრაქტის მეშვეობით (assertion), რომელიცაა მისი მთავარი სიახლე. Hello world-ი ეიფელში : class HELLO_WORLD creation make feature make is do io.put_string("Hello world!%N") end end -- class HELLO_WORLD (ინგლისური) Basic Eiffel Language Mechanisms, Bertrand Meyer, August 2006. (ინგლისური) Eiffel Software's Open Source initiative (ინგლისური) Eiffel Software web site of the company that introduced Eiffel, was Interactive Software Engineering (ISE). (ინგლისური) Eiffel tutorial (100 pages) by Bertrand Meyer (HTML, PDF) (ინგლისური) Eiffel standard, revision 2 (2006); this is the ECMA standard, with free access, its text identical to that of the ISO standard. (ინგლისური) SmartEiffel დაარქივებული 2011-04-13 საიტზე Wayback Machine. a complete Eiffel compiler, released under GNU GPL license, was SmallEiffel, not ECMA standard compliant. (ინგლისური) "The Eiffel Compiler" (tecomp) an open source Eiffel compiler with documentation. (ინგლისური) Visual Eiffel დაარქივებული 2019-07-19 საიტზე Wayback Machine. an open source implementation of Eiffel creating native code for X86 systems (Windows, Linux) (ინგლისური) NICE Nonprofit International Consortium for Eiffel. (ინგლისური) eiffelroom.com Community around standard Eiffel. (ინგლისური) eiffelzone.com Includes a comprehensive Eiffel Software Directory (ინგლისური) Cetus Eiffel Page დაარქივებული 2004-06-04 საიტზე Wayback Machine. (ინგლისური) Eiffel for .Net დაარქივებული 2006-04-14 საიტზე Wayback Machine. (ინგლისური) Eiffel: the Language subset
ბალტიმორი

ბალტიმორი — დამოუკიდებელი ქალაქი მერილენდში აშშ-ის აღმოსავლეთ სანაპიროზე. 2005 წლის მონაცემებით მისი მოსახლეობა 641.943 ადამიანს შეადგენდა. ბალტიმორი მერილენდის უდიდესი ქალაქია და მისი კულტურული და ინდუსტრიული ცენტრია. ქალაქს სახელი მერილენდის კოლონიის დამფუძნებლის, ლორდ ბალტიმორის, პატივსაცემად დაერქვა. მე-19 საუკუნის დასაწყისში ბალტიმორი აშშ-ის სიდიდით მეორე პორტი გახდა ემიგრანტთათვის. ქალაქი დღესაც ქვეყნის ერთ-ერთი უმთავრესი საზღვაო პორტია, რომელიც ყველაზე ახლოს მდებარეობს ქვეყნის შუადასავლეთის ბაზრებთან ვიდრე ნებისმიერი სხვა აღმოსავლეთ სანაპიროს ქალაქი. ბალტიმორის უბე ერთ-ერთი ყველაზე უკეთ დაცული ღრმაწლყის საზღვაო პორტია მსოფლიოში, რომელსაც ტროპიკული შტორმებისა და ქარიშხლებისგან დელმარვას ნახევარკუნძული იცავს. აპალაჩის მთები უბეს ჩრდილოეთის სიცივისგან იფარავს, რის გამოც პორტში წყალი ზამთრის განმავლობაში არ იყინება. ნიუ-იორკის შემდეგ, ბალტიმორი აშშ-ის მეორე ქალაქი იყო, რომელმაც 100.000-იანი ზღვარი გადალახა მოსახლეობის მიხედვით (მას მოჰყვა ნიუ-ორლეანი და ფილადელფია). 1980 წლამდე ბალტიმორი რჩებოდა ქვეყნის 10 უდიდეს ქალაქთა რიცხვში. ამჟამად ქალაქი მისი აგლომერაციის ჩათვლით მოსახლეობით უდიდეს ოცეულშია. ვინაიდან მას გარს ამავე სახელწოდების საგრაფო აკრავს, ქალაქს ასევე ბალტიმორ სიტის უწოდებენ ხოლმე. ოფიციალური საიტი Visit Baltimore – official Destination Marketing Organization Baltimore City Maps დაარქივებული 2012-12-11 საიტზე Archive.isCategory:Webarchive template archiveis links, historic maps at the Sheridan Libraries.
ლუა

ლუა (პორტუგალიურად Lua, ნიშნავს მთვარეს ) — მსუბუქი, ამრეკლავი, ბრძანებითი და ფუნქციური პროგრამირების ენა, შექმნილი სკრიპტების დასაწერად. ლუაში დაწერილი პროგრანების განვითარება შესაძლოა შედარებით მარტივი C ინტერფეისის მეშვეობით (ანუ C-ში დაწერილი ფუნქციების დამატება). ლუაც და ჯავასკრიპტიც იყენებენ პროტოტიპზე დაფუძნებულ ობიექტებს და ბაძავენ სქემეს. მათი სემანტიკა ჰგავს ერთმანეთს, მაგრამ სინტაქსურად განსხვავდებიან. ლუა აქტიურად გამოიყენება ვიდეო თამაშების შესაქმნელად. მისი საშუალებით, წერენ კომერციულ და არაკომერციულ პროგრამებსაც. ეკრანზე ბეჭდავს Hello World!-ს: print("Hello World!") ფაქტორიალი: function factorial(n) if n == 0 then return 1 else return n * factorial(n - 1) end end (ინგლისური) Lua.org — official site. (ინგლისური) lua-users.org დაარქივებული 2010-12-16 საიტზე Wayback Machine. — community website for and by users (and authors) of Lua. (ინგლისური) A Look at Lua — Overview of the language in Linux Journal. (ინგლისური) Introducing Lua დაარქივებული 2006-03-12 საიტზე Wayback Machine. — ONLamp.com. (ინგლისური) An Introduction to Lua — GameDev.net. (ინგლისური) Embeddable scripting with Lua — IBM developerWorks. (ინგლისური) Interview with Roberto Ierusalimschy on Lua — Computerworld.
ღამისთევის ლოცვა

ღამისთევის ლოცვა სრულდება დღესასწაულის წინა საღამოს. როგორც სახელწოდება გვიჩვენებს, ეს არის ლოცვა, რომელიც მთელი ღამე გრძელდება. ქრისტიანობის უძველეს ხანაში წარმართებისაგან დევნილ ქრისტიანთა ღვთისმსახურება სრულდებოდა ღამით, მტრისათვის შეუმჩნევლად. აღნიშნული მსახურება იწყებოდა გვიან საღამოს და თითქმის გათენებამდე გრძელდებოდა. ღამისთევის ლოცვა მოიცავს დიდ მწუხრს, დიდ ცისკარსა და პირველ ჟამნს. წესი მათი ღამით შესრულებისა ნაწილობრივ შეცვლილია, ისინი სრულდება საღამო ხანს, თუმცა ათონის მთაზე და ზოგიერთ მონასტერში იგი უცვლელი დარჩა. "გზა ტაძრისაკენ" ბათუმი, 2009წ.